GUNKUL บวก 3% โบรกฯมองกำไรปีนี้โตเด่น วินด์ฟาร์ม-โซลาร์เวียดนามหนุน ชูเป้า 5.72 บ.
GUNKUL บวก 3% โบรกฯชูเป้า 5.72 บ. มองกำไรปกติปีนี้โตเด่น จากวินด์ฟาร์มฟื้นตัว-รับรู้รายได้เต็มปีของโครงการ Solar ที่เวียดนามหนุน
24 พ.ย. 2564

ผู้สื่อข่าวรายงานว่าวันนี้ (24 พ.ย.2564) ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 15:40 น. อยู่ที่ระดับ 4.94 บาท เพิ่มขึ้น 0.14 บาท หรือ 2.92% โดยทำจุดสูงสุดที่ 4.96 บาท และทำจุดต่ำสุดที่ 4.82 บาท ด้วยมูลค่าการซื้อขาย 1.12 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (24 พ.ย.2564) โดยคาดกำไรปกติปี 2564 เติบโตสูงจาก Wind Farm ฟื้นตัวจากฐานต่ำปีก่อน และการรับรู้รายได้เต็มปีของโครงการ Solar ที่เวียดนาม อีกทั้งธุรกิจกัญชงจะเป็นแรงหนุนที่สำคัญในปีหน้า คาดจะได้ใบอนุญาตการปลูกในเดือนหน้า นอกจากนี้มีโอกาสทำ M&amp;A เพิ่มเติม โดยเฉพาะโครงการในเวียดนาม แนะนำ “ซื้อ” ราคาเป้าหมาย 5.72 บาท